എസ്.എന്.ഡി.പി യോഗം മണ്ണുത്തി യൂണിയനില് മഹാസമാധി ആചരണം മണ്ണുത്തി: ശ്രീനാരായണ ഗുരുദേവന്റെ 94ാമത് മഹാസമാധി ദിനം എസ്.എന്.ഡി.പി യോഗം മണ്ണുത്തി യൂണിയന്റെ നേതൃത്വത്തില് യൂണിയന് ഓഫീസില് ഗുരദേവന്റെ അലങ്കരിച്ച ഫോട്ടോയ്ക്ക് മുമ്ബില് വിളക്ക് കൊളുത്തിയും പുഷ്പ്പാര്ച്ചന നടത്തിയും പ്രാര്ത്ഥനകള് ചൊല്ലിയും ഭക്ത്യാദരപൂര്വ്വം ആചരിച്ചു. ചടങ്ങുകള് എസ്.എന്.ഡി.പി യോഗം മണ്ണുത്തി യൂണിയന് സെക്രട്ടറി ബ്രുഗുണന് മനയ്ക്കലാത്ത് ഉദ്ഘാടനം ചെയ്തു. യൂണിയന് പ്രസിഡന്റ് ഇ.കെ സുധാകരന് അദ്ധ്യക്ഷനായി. വൈസ് പ്രസിഡന്റ് സുബ്രഹ്മണ്യന് പൊന്നൂക്കര, യോഗം ഡയറക്ടര് ബോര്ഡ് മെമ്ബര് ചിന്തു ചന്ദ്രന്, യൂണിയന് കൗണ്സിലര്മാരായ ശിവദാസന് താമരശ്ശേരി, എന്.കെ രാമന്, ജനാര്ദ്ദനന് പുളിങ്കുഴി, രാജേഷ് തിരത്തോളി, വനിതാ സംഘം യൂണിയന് ട്രഷറര് ലത ഉണ്ണികൃഷ്ണന്, സുജിത, യൂത്ത് മൂവ്മെന്റ് യൂണിയന് പ്രസിഡന്റ് ഇ.പി പ്രശാന്ത്, ജില്ലാ കമ്മിറ്റിയംഗം രാഹുല് രജീന്ദ്രന്, സൈബര് സേന യൂണിയന് ചെയര്മാന് വിനൂപ് കെ.എസ് എന്നിവര് പങ്കെടുത്തു. യോഗം ഡയറക്ടര് ടി.വി.ചന്ദ്രന് നന്ദി പറഞ്ഞു.